Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: 7/c. számú melléklet a 36/1999. (XII. 27.) PM rendelethez
Paragraph Index: 949

1. Általános tudnivalók — Az adatlapokat egész számokban milliós nagyságrendben kell kitölteni. — A finanszírozási terv adatlapjainak fejlécében az aktuális hónap kerül megjelölésre. — A finanszírozási terv adatlapjai a pénzforgalommal teljesülő bevételek, kiadások és a hitelállomány tervezésére szolgálnak. — A pénzforgalom nélküli bevételi és kiadási előirányzati összegeknek meg kell egyezniük a Kincstári költségvetés adataival. — A napi bontásban, jogcímenként készült (E FIN 03, 04) adatlapok tárgyhó összesen sorainak meg kell egyezniük az E FIN 05, 06 adatlapok összesített jogcímek szerinti 2. sorában a tárgyhavi tervezett összeggel. — Az E FIN 05, 06, 07, 10 számú adatlapokon a tervezést segítő, tájékoztató adatokat a visszaigazolás alkalmával a Kincstár tölti ki. — A havonként jóváhagyott finanszírozási terv alapján az ellátási kiadások előirányzat felhasználási kereteinek megnyitása az E FIN 06, 07, 10 adatlapok 2. sorának „Tárgyhavi tervezett, jóváhagyott” összegével történik. — A terv egy példányát a Kincstár aláírásával visszaigazolja az Egészségbiztosítási Alap részére.

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes